《吴桓王墓》
元代·陆友

见说桓王墓，名因父老传。如何汉社稷，竟作魏山川。

壤隧秋风入，荒丘暮雨悬。唯馀碑上字，隐隐赤乌年。

作者简介：平江路人，字友仁，号砚北生。善诗，尤长五律，兼工隶楷，又博鉴古物，凡钟鼎铭刻法书名画，皆有精识。柯九思、虞集交荐于朝，未及用而归吴。辟室名“志雅斋”，置古今名集图史，客至煮茗清谈不倦。有《砚史》、《墨史》、《砚北杂志》等。